**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΣΤΟ ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ ΤΟΥ Α.Π.Θ.**

**«ΚΛΙΝΙΚΗΨΥΧΙΚΗΥΓΕΙΑ»(CLINICAL MENTAL HEALTH)**

Το Τμήμα της Ιατρικής της Σχολής Επιστημών Υγείας του Αριστοτελείου Πανεπιστημίου Θεσσαλονίκης οργανώνει και πρόκειται να λειτουργήσει από το Ακαδημαϊκό Έτος 2019-2020 Πρόγραμμα Μεταπτυχιακών Σπουδών (ΠΜΣ) με τίτλο«ΚΛΙΝΙΚΗ ΨΥΧΙΚΗ ΥΓΕΙΑ» (CLINICAL MENTAL HEALTH)

Με την παρούσα Πρόσκληση Εκδήλωσης Ενδιαφέροντος, καλούνται οι ενδιαφερόμενοι να παρακολουθήσουν το Π.Μ.Σ κατά το Ακαδημαϊκό Έτος 2019-2020, υποβάλλοντας το βιογραφικό τους σημείωμα.

Το Π.Μ.Σ. οδηγεί στην απονομή Μεταπτυχιακού Διπλώματος Ειδίκευσης (ΜΔΕ) του Τμήματος της Ιατρικής της Σχολής Επιστημών Υγείας του Αριστοτελείου Πανεπιστημίου Θεσσαλονίκης στον τομέα «Kλινική Ψυχική Υγεία» (ClinicalMentalHealth).

**Κατηγορίες Εισακτέων**

Στο ΠΜΣ γίνονται δεκτοί πτυχιούχοι των Τμημάτων Ιατρικής, Οδοντιατρικής, Κτηνιατρικής, Φαρμακευτικής, Βιολογίας, Νοσηλευτικής, Ψυχολογίας καθώς και άλλοι Επιστήμονες Υγείας (όπως Λογοθεραπευτές, Παιδαγωγοί) όπως επίσης είναι δυνατό να γίνονται δεκτοί και πτυχιούχοι άλλων συναφών Τμημάτων Α.Ε.Ι, Τ.Ε.Ι (Κοινωνιολογίας, Κοινωνικής εργασίας κ.α.) της ημεδαπής και ομοταγών αναγνωρισμένων ιδρυμάτων της αλλοδαπής καθώς και πτυχιούχοι άλλων Τμημάτων Α.Ε.Ι, Τ.Ε.Ι ή άλλων Ανωτάτων Σχολών, μετά από απόφαση της ΣΕ.

Σε περίπτωση ισοβαθμίας εισάγονται επιπλέον και όλοι οι ισοβαθμήσαντες υποψήφιοι.

Μέλη των κατηγοριών Ε.Ε.Π., Ε.ΔΙ.Π. και Ε.Τ.Ε.Π., εφόσον πληρούν τις προϋποθέσεις του πρώτου εδαφίου της παρ. 1 του άρθρου 34, μπορούν να εγγραφούν ως υπεράριθμοι και μόνο ένας κατ΄ έτος, αρκεί να υπηρετεί σε Τμήμα του Ιδρύματος όπου οργανώνεται το Μεταπτυχιακό Πρόγραμμα.

Υποψήφιοι μπορούν να είναι και τελειόφοιτοι φοιτητές, οι οποίοι θα έχουν περατώσει επιτυχώς τις υποχρεώσεις των προπτυχιακών σπουδών τους πριν από τη λήξη των εγγραφών και θα πληρούν όλες τις προϋποθέσεις εισαγωγής στο ΠΜΣ.

1. **Κριτήρια Επιλογής Υποψηφίων**

|  |  |  |  |
| --- | --- | --- | --- |
| **Κριτήρια αξιολόγησης** | **Βαθμολογία** | **Συντελεστής** | **Ανώτατο όριο μορίων** |
| α) Γενικός βαθμός πτυχίου  | 5-10 | 2,5 | 25 |
| β) Σχετικότητα πτυχίουi) Πτυχίο Τμήματος Ιατρικής, Οδοντιατρικής, Κτηνιατρικής, Φαρμακευτικής, Βιολογίας, Νοσηλευτικής, Ψυχολογίας και άλλων Τμημάτων Επιστημών Υγείας ή συναφών Τμημάτων Α.Ε.Ι. και Τ.Ε.Ι. Ελληνικού Ιδρύματος ή ομοταγούς του εξωτερικού (με αντιστοιχία ΔΟΑΤΑΠ)ii) Πτυχίο άλλου Τμήματος ΑΕΙ, Τ.Ε.Ι ή άλλων Ανωτάτων Σχολών |  |  | 100 |
| γ) Προηγούμενη συναφής ερευνητική δραστηριότητα (1 μόριο/6μηνο πλήρους απασχόλησης για κάθε ερευνητικό πρόγραμμα – έως 5 εξάμηνα) | 0-5 | 1 | 5 |
| δ) Ενδεχόμενη συναφής επαγγελματική εμπειρία (1 μόριο/έτος εργασίας– έως 5 έτη) | 0-5 | 1 | 5 |
| ε) Λοιποί συναφείς τίτλοι σπουδών (2ο πτυχίο 3 μόρια, μεταπτυχιακό 6 μόρια, διδακτορικό 10 μόρια) | 0-10 | 1 | 10 |
| στ) Τίτλοι ξένων γλωσσών | 0-5 | 1 | 5 |
| Βαθμός προφορικής συνέντευξης  | 0-10 | 2 | 20 |
| **Ανώτατο σύνολο μορίων 80** |

**3. Θέσεις Υποψηφίων Μεταπτυχιακών Φοιτητών**

Ο αριθμός των εισακτέων στο Π.Μ.Σ. ορίζεται κατ’ ανώτατο όριο σε σαράντα πέντε μεταπτυχιακούς φοιτητές ετησίως.

**4. Διαδικασία Εκδήλωσης Ενδιαφέροντος**

Η Εκδήλωση ενδιαφέροντος από τους υποψηφίους πραγματοποιείται με την αποστολή βιογραφικού σημειώματος στη Γραμματεία του Π.Μ.Σ. ΙΑΤΡΙΚΗΣ ΑΠΘ

Τηλ: 2310999338

Δευτέρα - Παρασκευή, 10.30 π.μ. - 13.30 μ.μ.

e-mail: **cmhealth\_Msc@auth.gr**

Όλα τα απαραίτητα έντυπα και περισσότερες πληροφορίες για το Π.Μ.Σ. καθώς και για την υποβολή της εκδήλωσης ενδιαφέροντος παρέχονται στα παραπάνω τηλέφωνα και e-mail.

Οι ενδιαφερόμενοι καλούνται να υποβάλλουν την εκδήλωση ενδιαφέροντος, μέχρι την **30ηΟΚΤΩΒΡΙΟΥ 2019**.

Οι υποψήφιοι θα ενημερωθούν μέσω e-mail και τηλεφωνικά ή ανάρτησης στην ιστοσελίδα του Τμήματος Ιατρικής για την ημερομηνία έναρξης υποβολής αιτήσεων.

**5. Υποχρεώσεις Μεταπτυχιακών Φοιτητών**

Για την απόκτηση του μεταπτυχιακού τίτλου σπουδών απαιτείται η υποχρεωτική παρακολούθηση και επιτυχής εκπλήρωση των υποχρεώσεων των Μεταπτυχιακών Φοιτητών και η εκπόνηση μεταπτυχιακής διπλωματικής εργασίας, όπως αυτά ορίζονται στον Εσωτερικό Κανονισμό Σπουδών του Π.Μ.Σ.

ΔΙΔΑΚΤΡΑ:

Οι σπουδές στο Π.Μ.Σ συνεπάγονται την καταβολή διδάκτρων. Για το ακαδημαϊκό έτος 2019‐2020, το συνολικό ύψος των διδάκτρων καθορίστηκε σε 4000 ευρώ (τέσσερις χιλιάδες ευρώ) που θα καταβληθούν σε δύο ισόποσες δόσεις: η πρώτη σε ειδικό λογαριασμό της Επιτροπής Ερευνών του ΑΠΘ κατά την αρχική εγγραφή στο ΠΜΣ και η δεύτερη πριν από την έναρξη του Β΄ εξαμήνου σε ειδικό λογαριασμό της Επιτροπής Ερευνών του ΑΠΘ

 **Ο Επιστημονικά Υπεύθυνος**

 **Καθηγητής Κ. ΦΟΥΝΤΟΥΛΑΚΗΣ**